stanford-oval/wikipedia huggingface dataset:
מיכל דורון
גרפולוגיה

בשנים 1988–1991 עבדה במכון הגרפולוגי של חנה קורן כגרפולוגית ראשית.
משנת 1991 עובדת כגרפולוגית עצמאית.
דורון הרצתה בקורסים לגרפולוגיה במכללה האקדמית עמק יזרעאל, מכללת לוינסקי, מכללת השחר וספריית בית אריאלה.
דורון מכהנת כיו"ר בוועדה לגרפולוגיה משפטית של האגודה לגרפולוגיה מדעית.
דורון חברה באגודת הסופרים העברים ומכהנת כיו"ר ועדת האתיקה של אגודת הסופרים.
דורון חוקרת את האדם היוצר ואת כתבי היד של סופרים, משוררים ומחזאים. מאמריה בתחום זה מתפרסמים בכתב העת "מאזנים". דורון התמחתה במחקר אינטליגנציה רגשית בכתב היד וחקרה את הקשר בין אינטליגנציה רגשית לבין כתב היד.
דורון משלבת בין הגרפולוגיה לתחומי הפסיכולוגיה והספרות.
מספריה

"על ספת הגרפולוג" - הוצאת עקד (2004), (תורגם לאנגלית)
"בקרום הדק" - ספר שירים, הוצאת עקד, 2010
"מעבר לגבעות החשופות", חדרים בית הוצאה לאור, 2023
מספריה > ממאמריה

"ברוך שפינוזה - החופש לצד השעבוד", (מאזנים: ירחון לספרות, כרך פ"ד, גיליון 2–3, כסלו תשע"א, נובמבר 2010, עמודים 40–41)
"ציפור בכלוב: דבורה בארון על ספת הגרפולוג", (מאזנים: ירחון לספרות, כרך פ"ד, גל' 5–6 (שבט תשע"א, ינואר 2011), עמודים 52–53))
"שמרי נפשך: הקשר בין נתן אלתרמן ובין תרצה אתר - על פי כתבי ידם"
"שושנה וסכין: על ספת הגרפולוג : פדריקו גארסיה לורקה", (מאזנים: ירחון לספרות, כרך פ"ג, גיליון 5–6, ניסן תש"ע, מרץ 2010. עמודים 20-21))
"על קצות האותיות: יהודה הלוי על ספת הגרפולוג", (מאזנים: ירחון לספרות, כרך פ"ג, גיליון 1, ניסן-אייר תשס"ט, אפריל 2009)
"מאחורי סורג ובריח - מיגל דה סרוונטס", (מאזנים: ירחון לספרות, כרך פ"ג, גיליון 2, סיון-תמוז תשס"ט, יוני 2009, עמודים 8–9)
"אורי צבי גרינברג הקפדן: אורי צבי גרינברג", (מאזנים: ירחון לספרות, כרך פ"ג, גיליון 4, תשרי תש"ע, ספטמבר 2009, עמוד 15)
הערות שוליים

↑  האגודה לגרפולוגיה מדעית / מיכל דורון
↑  חברי אגודת הסופרים העברים - מיכל דורון
↑ * "שושנה וסכין: על ספת הגרפולוג: פדריקו גארסיה לורקה", (מאזנים: ירחון לספרות, כרך פ"ג, גיליון 5–6, ניסן תש"ע, מרץ 2010. עמודים 20-21))
"ש"י עגנון: האדם החושב - ש"י עגנון על ספת הגרפולוג" (מאזנים, כרך פ"ג, גיליון 3, אב-אלול תשס"ט, אוגוסט 2009, עמודים 10–11)
"ישעיהו ליבוביץ על ספת הגרפולוג", (מאזנים: ירחון לספרות, כרך פ"ו, גיליון 5, תשרי-חשון, תשע"ג, אוקטובר 2010, עמודים 60–61)
"רומנטיקה מאחורי המסך: מרגריט דיראס על ספת הגרפולוג",  (מאזנים: ירחון לספרות, כרך פ"ו, גיליון 4, אב-אלול תשע"ב, אוגוסט 2012, עמוד 38)
"בשבילי החשיבה והאינטלקט: ויסלבה שימבורסקה על ספת הגרפולוג", (מאזנים: ירחון לספרות, כרך פ"ו, גיליון 2, ניסן-אייר תשע"ב, אפריל 2012, עמודים 30–31)
"לולבים ובלונים: היינריך היינה על ספת הגרפולוג", (מאזנים: ירחון לספרות, כרך  פ"ו, תשע"ב-תשע"ג, 2012,עמודים 42-43))
↑  על ספת הגרפולוג אתר סימניה
↑  בקרום הדק - ספר שירים (מיכל דורון)
↑  מעבר לגבעות החשופות - סיפורים קצרים, חדרים בית הוצאה לאור, 2023
| --- | --- |
בקרת זהויות :  NLI: 987007435977705171  VIAF: 24911023   WorldCat (עם VIAF): 24911023
מועדון הוורד והכתר

מועדון הוורד והכתר (באנגלית: Rose and Crown Club) היה מועדון לאמנים, אספנים ואנשי תרבות באמנות בתחילת המאה ה-18 בלונדון, אנגליה.
היסטוריה

מועדון הוורד והכתר הוקם בשנת 1704, על ידי החרט ג'ורג' ורטו. בזמן קיומו, המועדון היה בין המועדונים החשובים ביותר לאמנים ולאנשי התרבות. בתחילה המועדון היה "אספה גרועה של אמנים צעירים שנפגשו מדי שבוע" וכנראה קיימו את פגישותיהם בבית מרזח "הוורד והכתר". בנוסף לוורטו, החברים כללו את ברנרד לנס השלישי, כריסטיאן פרידריך זינקה, ויליאם הוגארת', פיטר טילמנס, מרסלוס לארון הצעיר ומייקל דאהל, ג'ון סמיברט.
חברי המועדון היו ידועים כ'רוזקורוניאניים'. ציור וירטואוזי שלא הסתיים המצוי במוזיאון באוקספורד, המיוחס לצייר הסקוטי גוון המילטון (חבר נוסף), של אספת חברים, מציג קבוצה של חמישה-עשר גברים, כולל שמונה שמזוהים בתחריט של הציור. התחריט נעשה על ידי ר. קופר, פורסם ב 1829, והוצע כי מדובר בפורטרט קבוצתי של חברי המועדון. הקבוצה כוללת את המילטון עצמו, מייקל דאהל, ג'ון ונדרבנק, האדריכל ויליאם קנט וג'ון מייקל ריסברק הפסל. ורטו רשם את הצייר והחרט גרהרד בוקמן כחבר בשנת 1724.
המועדון היה מקושר היטב עם המועדון הוותיק של סנט לוק (בערך 1689–1743), ולעיתים מבלבלים ביניהם, אף שהשני היה מועדון פחות יוקרתי.
מועדון הוורד והכתר נותר קיים עד 1745 וקיים את פגישתו האחרונה בטברנת "חצי ירח". בינג'מיני מציין בספרו על ג'ורג' ורטו כי המפגשים והמסיבות השנתיות של סנט לוק ושל מועדון הוורד והכתר הגיעו לסיומם הסופי בשנת 1745.
הערות שוליים

↑  Turner, Jane, (ed.), The Dictionary of Art (Oxford University Press, 1996, vol. 19), p. 584;
↑  Whitley, William T.. Artists and Their Friends in England, 1700-1799, (The Medici Society, 1928) vol. I p 7.
↑  Grindle, Nicholas, 'Bockman, Gerhard (1686–1773), portrait painter and engraver' in Oxford Dictionary of National Biography
גוון המילטון, חברי מועדון "הוורד והכתר". 1735
מארי אלן רודין

| --- | --- |

 לידה:  7 בדצמבר 1924 הילסבורו, ארצות הברית 
 פטירה:  18 במרץ 2013 (בגיל 88) מדיסון, ארצות הברית 
 שם לידה:  Mary Ellen Estill 
 ענף מדעי:  טופולוגיה, תורת הקבוצות 
 מקום מגורים:  בית וולטר רובין 
 מקום קבורה:  שריפת גווייה 
 מקום לימודים:  אוניברסיטת טקסס באוסטין (1949) 
 מנחה לדוקטורט:  רוברט לי מור 
 מוסדות:  אוניברסיטת ויסקונסין-מדיסון (1959–1991)  אוניברסיטת רוצ'סטר (1953–1959)  אוניברסיטת דיוק (1949–1953) 
 תלמידי דוקטורט:  פרנקלין ד. טול, Charles P. Mills, Daniel Jon Velleman, Diana G. P. (Pike) Palenz, Shouli Jiang, Jacob Abraham Daniel, Ning Zhong, David Alan Lamb, Zorana Lazarevic, ג'ורג' ס. לי, לי פרסונס, קארין נייבי, מייקל סטראבירד, מייקל ל. ווייג', ננסי מק'מאסטר וורן תומפסון, אנדרו ג'. ברנר, בריאן מ. סקוט, Amer Beslagić 
 פרסים והוקרה:  עמית האגודה האמריקאית למתמטיקה (2013) 
 בן או בת זוג:  וולטר רודין 
 
מארי אלן רודין (באנגלית: Mary Ellen Rudin; ‏7 בדצמבר ‏1924 - 18 במרץ 2013) הייתה מתמטיקאית אמריקאית אשר חקרה שאלות טופולוגית בעלות זיקה ליסודות תורת הקבוצות. היא ידועה עקב היותה הראשונה לבנות מרחב דאוקר וכן עקב הוכחתה את השערת מוריטה. בין יתר תפקידיה, מארי כיהנה כנשיאת האגודה האמריקאית למתמטיקה.
קורות חיים > ילדות ונעורים

מארי אלן אסטיל נולדה בהילסבורו, טקסס, לאב מהנדס אזרחי בשם ג'ו אסטיל ולאם מורה לאנגלית בבית ספר תיכון אירנה שוק. בגיל צעיר עברה משפחתה לליקי, עיר קטנה בה השלימה את לימודיה, ובגיל עשר נולד לה אח. שתי סבותיה היו בעלות חינוך אקדמאי, בקולג' שארפ שבווינצ'סטר. מארי סיפרה בהמשך חייה שהחינוך היה חלק מאוד מרכזי מההווי המשפחתי שלה.
קורות חיים > קריירה ולימודים אקדמאיים

מארי למדה מתמטיקה באוניברסיטת טקסס בהוראתו של רוברט לי מור, שעל הבעיות המתמטיות שהוא פרסם המשיכה לעבוד מאוחר יותר ובשנת 1949 השלימה דוקטורט בנושא הוכחת אקסיומות מור באמצעות הוכחות נגד ועברה לאוניברסיטת דיוק שבדורהאם. בדורהאם היא פגשה את וולטר רודין, אף הוא מתמטיקאי ונישאה לו בשנת 1953. לאחר נישואיהם עברו לרוצ'סטר בניו יורק. בשנת 1959, וולטר רודין קיבל הצעת עבודה כפרופסור באוניברסיטת ויסקונסין, ומארי קיבלה עבודה כמרצה בחוג לטופולוגיה, עד שבשנת 1971 קודמה למשרת פרופסורית מהמניין. למארי אלן היו למעלה מעשרים דוקטורנטים במהלך הקריירה שלה.
קורות חיים > חיי משפחה

בשנים 1954-1955 נולדו למארי שתי בנות ושמן קתרין ואלנור. ובמהלך שנות עבודתה בוויסקונסין נולדו לה שני ילדים ששמם רוברט ג'פרסון וצ'ארלס מישל בשנים 1961 ו-1964.
קורות חיים > פרסים ותארים על עבודתה

במהלך שנות חייה, מארי קיבלה יותר מארבעה תוארי דוקטור של כבוד, נבחרה להיות סגנית הנשיא של החברה האמריקאית למתמטיקה בשנת 1980-1981, נשיאת האיחוד האמריקאי למתמטיקה, חברה באקדמיה האמריקאית למדע ולאמנויות, והוזמנה לאקדמיה ההונגרית למדע.
קורות חיים > חיים מאוחרים

לאחר פרישתה, במקביל לניהול חיי משפחה, מארי המשיכה לעסוק במתמטיקה, כעת מתוך עניין בלבד, עד לפטירתה בשנת 2013
פעילות מחקרית

הקריירה המתמטית של מארי נסובה בעיקר סביב שאלות טופולוגית להן זיקה הדוקה ליסודות תורת הקבוצות. בין הישגיה הראויים לציון בתחום ניתן למנות את הוכחת השערת מוריטה והשערת נקיאל, וכן את הבנייה הראשונה של מרחב דאוקר, אשר הפריכה את השערתו בת עשרים השנים של דאוקר לפיה מרחב כזה אינו יכול להתקיים. בנוסף היא עסקה במשפט אוריסון, וכן בבעיות של קדם דחיסות. מארי אלן רודין נודעה במיוחד עקב דוגמאות הנגד שמצאה להשערות ידועות בתחום.
פעילות מחקרית > קרן מארי אלן רודין לחוקרים צעירים בתחום הטופולוגיה

הקרן, הקרויה על שמה של מארי אלן, מעניקה פרס שנתי לחוקרים מבטיחים בתחומים טופולוגיים מרכזיים, מאז מותה בשנת 2013.
הערות שוליים

↑  ביוגרפיה מקוצרת, MacTutor History of Mathematics archive
↑  ביוגרפיה מקוצרת ותיאור קצר של תחום המחקר של מארי, Association for Women in Mathematics
↑  The Aperiodical- Colin Beveridge-כתבה על מארי אלן לאחר מותה
↑  מאמר מתוך אלסביר, המתאר בקצרה את ההיסטוריה והמטרות של הקרן
| --- | --- |
בקרת זהויות :  NLI: 987007449761205171  dblp: 10/5864  GND: 119453835  ISNI: 0000 0000 8181 8189  LCCN: n94000911  MGP: 308  NTA: 117273651  SNAC: w6863p8c  SUDOC: 083181377  VIAF: 113848021   WorldCat (עם VIAF): 113848021 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מארי אלן רודין".
מחוז כויאשק

כויאשק (בגרינלנדית: Kujalleq) הוא אחד מחמשת מחוזות גרינלנד, הרביעי בגודל אוכלוסייתו בגרינלנד. מתגוררים בו כ-6,400 תושבים, כ-3,050 מהם בבירת המחוז קאקורטוק שהיא העיר הרביעית בגודלה בגרינלנד. שטח המחוז כ-32,600 קמ"ר והוא המחוז הקטן ביותר בגרינלנד, אך לשם השוואה שטחו כמעט זהה לשטחה של הולנד, וקטן משטח דנמרק רק בכ-10,000 קמ"ר.
מחוז כויאשק הוקם ב-1 בינואר 2009 באיחוד של שלושה מחוזות שנשאו את שם היישוב הגדול ביותר בהם. זאת כחלק מרפורמה בחלוקה המנהלית של גרינלנד שחילקה מחדש את האי לחמישה מחוזות גדולים והפארק הלאומי צפון מזרח גרינלנד במקום מספר רב יותר של מחוזות קטנים. המועצה של מחוז כויאשק מורכבת מחמישה-עשר חברים הנבחרים בבחירות הנערכות אחת לארבע שנים.
גאוגרפיה

כויאשק הוא המחוז הדרומי ביותר בגרינלנד והיחיד שנמצא כולו מדרום לחוג-הארקטי מכיוון שכולו שוכן מתחת לקו הרוחב 66.5°N.
למחוז גבול אחד בלבד עם מחוז סרמרסוק השוכן מצפון לו. מדרום וממערב הוא גובל בים לברדור, וממזרח הוא גובל בצפון האוקיינוס האטלנטי. חופי המחוז והאזור המיושב בו הרריים מאוד ופיורדים רבים חורצים אותו, בדומה לשאר האזורים בגרינלנד. ההתיישבות במחוז מרוכזת לאורך החוף ובקצות הפיורדים.
גאוגרפיה > אקלים

בשל מיקומה הצפוני של גרינלנד שורר בה אקלים קוטבי, אך מכיוון וכל שטחו של מחוז כוייאשק נמצא מדרום לחוג-הארקטי תנאי מזג האוויר בו נוחים יחסית לשאר גרילנד, והאדמה בקצה הדרומי של גרינלנד אינה קפאת-עד. התנאים במישורים שמצפון לעיר נארסאק, שהיא העיר התשיעית בגודלה בגרינלנד מבחינת אוכלוסייה, מאפשרים גידול תוצרת חקלאית מועטה, ואף 31 מתוך 53 חוות הכבשים הרשומות בגרינלנד נמצאות באזור זה.
תחבורה > יבשתית

בשונה משאר גרינלנד, במחוז כויאשק, בעיקר בסביבת הערים נארסאק וקאקורטוק ישנן מעט דרכי עפר למעבר רכבי שטח גם מחוץ לרחובות היישובים, בעונת החורף התחבורה בדרכים המעטות ובכלל, תיעשה בעיקר על ידי אופנוע שלג.
תחבורה > אווירית

מכיוון שאין דרכים המקשרות ממקום למקום עיקר התחבורה בין הערים במחוז ולשאר גרינלנד נעשית באמצעות טיסה או מעבורות ואף מתבצעות טיסות מסוק יומיות על ידי אייר גרינלנד מהמנחת בנארסאק לנמל התעופה נארסארסואק הנמצא בקרבתה (יחסית) ומשמש לטיסות פנימיות ואף לטיסות לקופנהגן בדנמרק ורייקיאוויק באיסלנד; הצעה לבניית נמל תעופה בינלאומי חדש בקרבת קאקורטוק נדחתה בין היתר מחשש שהדבר יוביל לסגירת נמל התעופה נרסארסואק ולפיטור העובדים בו.
תחבורה > ימית

הפיורד שלחופו שוכנת נארסאק משמש כנמל טבעי עמוק, וממנו יוצאת המעבורת Arctic Umiaq לעיר אילוליסאט שבמחוז אוואנאטה, בחודשי החורף בהם הפיורד קופא, מתחילה המעבורת את מסלולה בנמל קאקורטוק המשמש כתחנה במסלול הרגיל.
שפה

במחוז כויאשק מדברים בתת-ניב מקומי של גרינלנדית מערבית - כַּלׇשִׂיסוּט (Kalaallisut) אך בשל מיקומו של המחוז בו נפגשים החופים המערבי והמזרחי, במחוז כויאשק יש המדברים אף בניב המזרחי - טוּנוּמִיסוּט (tunumiusut); כמו כן אף על פי שדנית כבר אינה השפה הרשמית בגרינלנד היא מובנת ומדוברת על ידי רוב התושבים.
ראו גם

מחוזות גרינלנד
גרינלנד
מחוזות דנמרק
נוף במחוז כויאשק
מכסה הגרון

| --- | --- |
 שיוך:  בית הקול 
 תיאור ב:  האנטומיה של גריי (מהדורה 20) (1567) 
 מזהים
 לטינית (TA98):  epiglottis 
 טרמינולוגיה אנטומיקה:  A06.2.07.001 
 TA2 (2019):  3190 
 FMA:  55130 
 קוד MeSH:  A02.165.257.625.411 
 מזהה MeSH:  D004825 
 מערכת השפה הרפואית המאוחדת:  C0014540 
 
מכסה הגרון מסומן -3


דרכי הנשימה העליונות באדם. למידע על איבר, לחצו עליו
מכסה הגרון או כיסוי הגרון או אפיגלוטיס (ביוונית: Epiglottis; "מעל הגרון") הוא רקמת סחוס דקה וגמישה המכוסה קרום רירי, שנמצאת מאחורי שורש הלשון  ומחוברת לשאר מבני הגרון באמצעות רצועות שריר. מכסה הגרון סוגר את המעבר מחלל הלוע והפה אל קנה הנשימה  בזמן הבליעה, ובכך מונע שאיפת מזון (אספירציה). כמו כן, מכסה הגרון משמש גם בסיס חיתוך עבור העיצורים הכיסוי-גרוניים.
דלקת מכסה הגרון

ישנם חיידקים המסוגלים לגרום לדלקת (epiglottitis) בקרום הרירי של מכסה הגרון, במיוחד אצל ילדים. למרות שמצב זה יחסית קל לטיפול, הוא נחשב למקרה חירום רפואי כי בהיעדר טיפול מכסה הגרון יכול להתנפח, לחסום את קנה הנשימה ולגרום לחנק. מצב זה נדיר במדינות המפותחות הנותנות חיסון כנגד החיידק Haemophilus influenzae, שהוא אחד מהחיידקים השכיחים הגורמים לדלקת זו. גם פגיעה פיזית או כוויות בחלל הפה עלולות לגרום להתנפחות מכסה הגרון ולהידרדרות למצב מסוכן.
הערות שוליים

↑  כִּסּוּי הַגָּרוֹן במילון ביולוגיה כללית (תשס"ט), 2009, באתר האקדמיה ללשון העברית
| --- | --- |
בקרת זהויות :  NLI: 987007550776705171  BnF: cb15536892g (data)  LCCN: sh85044383  TA98: A06.2.07.001
מוחמד א-רביעי

מוחמד א-רביעי אל-יאמי (בערבית: محمد الربيعي اليامي, בתעתיק מדויק: מחמד אלרביעי אליאמי; נולד ב-14 באוגוסט 1997 בנג'ראן שבערב הסעודית) הוא כדורגלן סעודי המשחק בעמדת השוער בקבוצת אל-אהלי מליגת העל הסעודית ובנבחרת ערב הסעודית.
קריירת מועדונים

א-רביעי גדל במחלקות הנוער של אל-אוח'דוד ואל-אהלי. ב-2 באוגוסט 2018 הושאל עד לתום עונת 2018/2019 מליגת העל הסעודית. הוא ערך שש הופעות ליגה במדי המועדון במהלך תקופת ההשאלה.
בעונת 2019/2020 חזר א-רביעי לאל-אהלי.
קריירה בינלאומית

אל-בורייכאן היה חלק מסגל נבחרת ערב הסעודית בגביע אסיה 2019 ובטורניר הכדורגל בטורניראולימפיאדת טוקיו בשנת 2021.
ב-14 בנובמבר 2020 ערך את הופעת הבכורה שלו בנבחרת, בניצחון 3-0 על נבחרת ג'מייקה במשחק ידידות.
נכלל בסגל נבחרת ערב הסעודית לטורניר מונדיאל 2022.
הערות שוליים

↑  «الباطن» يعلن التوقيع مع حارس الأهلي «الربيعي» באתר עוכאז, 2 באוגוסט 2018 (בערבית)
↑  قائمة الأخضر في كأس العالم FIFA قطر בחשבון הטוויטר הרשמי של נבחרת ערב הסעודית, 11 בנובמבר 2022 (בערבית)
| נבחרת ערב הסעודית – אולימפיאדת טוקיו 2020 |
| --- | --- | --- |
|  1 בוח'ארי •  2 עבד אל-חמיד •  3 ח. אל-יאמי •  4 הינדי •  5 אל-עמרי •  6 א-נג'עי •  7 אל-פרג' •  8 אל-עומרן •  9 אל-חמדאן •  10 ס. א-דאווסרי •   11 אל-גנאם •  12 א-רביעי • 13 א-שהראני •  14 אל-חסן • 15 יחיא • 16 ח'. א-דאווסרי • 17 אל-ח'ולייף • 18 גרייב • 19 אל-בורייכאן • 20 עלי • 21 חסון • 22 אל-בוודארי • מאמן: א-שהרי |  1 בוח'ארי •  2 עבד אל-חמיד •  3 ח. אל-יאמי •  4 הינדי •  5 אל-עמרי •  6 א-נג'עי •  7 אל-פרג' •  8 אל-עומרן •  9 אל-חמדאן •  10 ס. א-דאווסרי •   11 אל-גנאם •  12 א-רביעי • 13 א-שהראני •  14 אל-חסן • 15 יחיא • 16 ח'. א-דאווסרי • 17 אל-ח'ולייף • 18 גרייב • 19 אל-בורייכאן • 20 עלי • 21 חסון • 22 אל-בוודארי • מאמן: א-שהרי | ערב הסעודית |
| נבחרת ערב הסעודית – מונדיאל 2022 |
| --- | --- | --- |
|  1 א-רביעי •  2 אל-גנאם •  3 מאדו •  4 אל-עמרי •  5 אל-בולייהי •  6 אל-בורייכ •  7 אל-פרג' •  8 אל-מאלכי •  9 אל-בורייכאן •  10 ס. א-דאווסרי •   11 א-שהרי •  12 עבד אל-חמיד • 13 א-שהראני •  14 עוטייף • 15 אל-חסן • 16 א-נג'עי • 17 תמבכתי • 18 אל-עאבד • 19 באהברי • 20 אל-עבוד • 21 אל-עוויס • 22 אל-עקידי • 23 כנו • 24 נ. א-דאווסרי • 25 עסירי • 26 שראחילי • מאמן: רנאר |  1 א-רביעי •  2 אל-גנאם •  3 מאדו •  4 אל-עמרי •  5 אל-בולייהי •  6 אל-בורייכ •  7 אל-פרג' •  8 אל-מאלכי •  9 אל-בורייכאן •  10 ס. א-דאווסרי •   11 א-שהרי •  12 עבד אל-חמיד • 13 א-שהראני •  14 עוטייף • 15 אל-חסן • 16 א-נג'עי • 17 תמבכתי • 18 אל-עאבד • 19 באהברי • 20 אל-עבוד • 21 אל-עוויס • 22 אל-עקידי • 23 כנו • 24 נ. א-דאווסרי • 25 עסירי • 26 שראחילי • מאמן: רנאר | ערב הסעודית |
מילית מודלית

בבלשנות, מילית מודָלית (או מילית אָפנוּתית) היא מילית ללא נטיות המביעה סוגים מסוימים של מודוס.  במובנה המצומצם, מילית מודלית מביעה מודוס המשקף כיצד הדובר סבור שתוכן המשפט מתייחס לידע המשותף לנמענים.
ישנן שפות שנעשה בהן שימוש במספר רב של מיליות מודליות, כגון אינדונזית, גרמנית, הולנדית, סינית, קוריאנית ויפנית.
משפט הכולל מילית מודלית פעמים רבות אינו ניתן לתרגום מדויק.
בעברית נעשה שימוש מועט במיליות מודליות במובן זה. לדוגמה:
היא הרי ידעה שאני לא אוהבת עוגות גבינה.
הזוג נפרד לי בלי סיבה.
| --- | --- |
בקרת זהויות :  GND: 4074915-0 
ערך זה הוא קצרמרבנושא בלשנות. אתם מוזמנים לתרום לוויקיפדיה ו.
מחוז כופרה

| --- | --- |

 מדינה:  לוב לוב
 בירת המחוז:  א־ג'ווף 
 שטח:  483,510 קמ"ר
 אוכלוסייה:  ‏
  ‑ במחוז:  50,104 (2006)
 קואורדינטות:  24°N 23°E﻿ / ﻿24°N 23°E﻿ / 24; 23 
 he
 
אַל־כּוּפְרָה (בערבית: الكفرة, באיטלקית: Cufra) הוא המחוז הגדול ביותר בלוב. בירתו א־גָ'ווף, אחד מנאות המדבר באגן אל-כופרה. במחוז ישנו בית זיקוק לנפט גדול ליד אל ג'אוף.
בסוף המאה ה-15, דיווח ליאו אפריקנוס על "נווה מדבר בארץ ברדואה", בו ביקר נווד שהגיע מאווג'ילה (ער'). ייתכן שמדובר על א־גָ'ווף או תאזרבו. נווה המדבר המתואר צוין בשם 'ברדואה' במפות המודרניות הראשונות.
היסטוריה

מקובל שמקור השם "כופרה" במונח הערבי 'כאפר' – כופר, בו התייחסו הערבים לתֻּבו (ער')(אנ')(צר') – שוכניו מקדם. רק בסביבות 1840 השתלטו על האזור בני שבט בדואי – א-זוַּיה, ובשנת 1931, בסיום מרד סנוסי (איט')(ער') נגד השלטון האיטלקי בלוב, כבש הגנרל רודולפו גרציאני את כופרה באמצעות כ־3,000 חיילי חי"ר וארטילריה, ובסיוע עשרים מפציצים.
גאוגרפיה

כופרה נמצאת בדרום-מזרח לוב וגובלת במצרים, סודאן (יחודי בלוב) וצ'אד. המחוז גובל במחוז אל־ואדי אל־גּדיד המצרי ממזרח, במדינה הצפונית (אנ') ובצפון דרפור שבסודאן מדרום מזרח, ובאזור בורקו אנדי טיבסטי שבצ'אד מדרום; בלוב עצמה, המחוז גובל במֻרזֻק (ער') ממערב, בא־ג'ופרה (ער') מצפון־מערב ובאל־ואחאת (ער') מצפון.
במחוז המדברי מספר ימות חול, בהן ימת החול כאלאנשיו וימת החול א-רביאנא.
גאוגרפיה > אקלים

מחוז כופרה הוא חלק מקירנאיקה, האזור הגדול בלוב שרובו צחיח למחצה. באזור יורדים גשמים שנתיים של 130 מילימטרים בממוצע. אין בו נחלי איתן, אך הוא משופע במי תהום שנאגרו באקוויפר בעידנים קדומים ("מים פוסיליים").
הטופגרפיה של המחוז: בעיקר מישור ומעט גלי, הגובה ממוצע סביב 423 מטרים. כ-91% מהאדמה מכוסה במדבר, 8.8% אדמות חקלאיות ו-0.1% מיוער. באזור ישנו אקלים מדברי. סופות אבק שנמשכות ארבעה עד שמונה ימים שכיחות למדי במהלך האביב.
דמוגרפיה

לפי המפקד מ-2012, האוכלוסייה באזור מונה 157,747 שמתוכם 150,353 לובים. גודלו הממוצע של משק הבית היה 6.9 נפשות, ואילו גודל משק הבית הממוצע של הלא-לובים היה 3.7 נפשות. במחוז היו 22,713 משקי בית, מתוכם 20,907 משקי בית לוביים. צפיפות האוכלוסייה ברובע הייתה 1.86 נפשות לקמ"ר. לפי מפקד 2006, היו במחוז 13,313 אנשים פעילים כלכלית. 6,295 עובדי ממשלה, 2,178 מעסיקים, 6,454 עובדים בדרגה א. 85 עובדים במינהל המדינה, 85 בחקלאות, גידול בעלי חיים וייעור, 2,445 בחקלאות ובציד, 2,029 בחינוך, 1,558 במפעלים פרטיים, 584 בעבודה בתחום הבריאות והסוציאלי, 85 בייצור, 2,214 בעבודה טכנית ו-354 בשירותים. נרשמו לבתי ספר 17,364 תלמידים על פי הדו"ח של ארגון הבריאות העולמי (WHO), היו מרפאה אחת למחלות מידבקות, מרפאת שיניים אחת, מרפאות כלליות, שלוש מרפאות חוץ, חמש בתי מרקחת, 16 מרכזי בריאות ראשוניים, ומרפאות כפריות.
מינהל מקומי

במהלך שנת 2007 הועבר החלק הצפוני של מחוז כופרה למחוז אל-וואחאת שנוצר ב-1998. מלבד קבוצת נווה המדבר העיקרית של אגן כופרה, שייכים לאזור עוד ארבעה נאות, הנמצאים מצפון-מערב לאגן כופרה: רביאנה, בוזמא, ואדי זיגן ותאזרבו. נווה המדבר-העמקים של ג'בל Arkanu ואת ג'בל עווינאת שנמצא דרומית מזרחית באגן. לוב הפכה עצמאית מהאימפריה הקולוניאלית בשנת 1951 והייתה עשירה במשאבי נפט. בשנת 2012, המדינה פוצלה מנהלית ל-13 אזורים מ-25 העיריות המקוריות, אשר חולקו עוד ל-1,500 קומונות. נכון לשנת 2016 היו בלוב 22 חטיבות מנהליות בצורת מחוזות.
לקריאה נוספת

Bertarelli, L.V. (1929). Guida d'Italia, Vol. XVII (באיטלקית). Milano: Consociazione Turistica Italiana.
הערות שוליים

↑  Francesca Di Piazza (2005). Libya in Pictures. Twenty-First Century Books. ISBN 0-8225-2549-6.
↑  McColl, R. W. (2014). Encyclopedia of World Geography, Volume 1. Infobase Publishing. p. 543. ISBN 9780816072293.
1 2  "Libya profile". 2016.
↑  Otman, Waniss; Karlberg, Erling (2007). The Libyan Economy: Economic Diversification and International Repositioning. Springer Science & Business Media. pp. 1–3. ISBN 9783540464631.
↑  "Census of Libya". General Information Authority, Libya. 2012.
↑  "Health statistics of Libya". World Health Organization (WHO). 2007.
↑  Bertarelli 1929, p. 515.
↑  "Libya profile - Timeline". BBC. 2 באוגוסט 2016. {{cite web}}:  (עזרה)
אל-כופרה בין השנים 2001 ל-2007
מייבל, נסיכת אוראניה-נסאו

| --- | --- |

 לידה:  11 באוגוסט 1968 (בת 56) Pijnacker, הולנד 
 שם לידה:  Mabel Martine Los 
 מדינה:  ממלכת ארצות השפלה 
 השכלה:  אוניברסיטת אמסטרדם 
 בן או בת זוג:  יוהאן-פריסו, נסיך אוראניה-נאסאו (24 באפריל 2004–12 באוגוסט 2013) 
 
מייבל, נסיכת אוראניה-נסאו (בהולנדית: Prinses Mabel van Oranje-Nassau; נולדה ב-11 באוגוסט 1968) היא אלמנתו של יוהאן-פריסו, נסיך אוראניה-נסאו.
ביוגרפיה > ראשית חייה

מייבל מרטין לוס נולדה ב-11 באוגוסט 1968 בדרום הולנד, כבכורה מבין שתי בנות, כשהייתה בת תשע נפטר אביה ובשנת 1984 נישאה אמה בשנית למנהל בחברת רבובנק, היא אימצה את שם משפחתו של אביה החורג וב-1982 נולדה אחותה למחצה.
היא למדה מדעי המדינה וכלכלה ובשנת 1993 היא סיימה תואר. במהלך לימודיה היא ביצעה התמחות באומות המאוחדות ובמשרד החוץ ההולנדי. היא גם הייתה פעילה למען זכויות אדם והייתה נוכחת בין הקהל באולם בהסכם דייטון. בנוסף להולנדית היא דוברת באופן שוטף אנגלית וצרפתית.
ב-1994 היא נמנתה מבין המייסדים של "המועצה האירופאית לשלום בבלקן" (European Action Council for Peace in the Balkans) ארגון לא ממשלתי הנאבק למען שלום ויציבות במדינות הבלקן ובין חברי הארגון נמנה ואלרי ז'יסקר ד'אסטן. ב-1995 היא הייתה גם מייסדת שותפה של הסניף ההולנדי של עמותת "ילד מלחמה" העוסקת במתן סיוע לילדים החיים באזורי קרבות ומלחמות.
ביוגרפיה > משפחתה

בשנת 2003 התארסה מייבל עם יוהאן-פריסו, נסיך אוראניה-נסאו, דבר אשר עורר מחלוקות בציבור, מכיוון שמייבל קיימה בעבר מערכת יחסים עם סוחר סמים הולנדי, אף שלדבריה היא לא ידעה על עיסוקו הפלילי. מאחר שהיא לא מסרה בתחילה מידע מלא עליה – ואולי בשל בקשת בני הזוג – החליטה ממשלת הולנד שלא לבקש מהפרלמנט לאשר את הנישואים, כנדרש בחוק. בעקבות זאת איבד הנסיך את מקומו בתור הירושה לכס המלוכה ההולנדי. לזוג נולדו שתי בנות – הנסיכה לואנה (ילידת 2005) והנסיכה זאריה (ילידת 2006). המשפחה התגוררה בשכונת קיו בלונדון שבבריטניה.
ב-17 בפברואר 2012, במהלך חופשת סקי באתר לך אם ארלברג (Lech am Arlberg) באוסטריה, גלש בעלה מחוץ למסלולי הסקי המסומנים (off piste), נקלע למפולת שלגים ונקבר תחתיה. הוא חולץ לאחר כ-25 דקות, עבר החייאה שנמשכה 50 דקות והוטס לבית חולים באינסברוק. עקב מחסור בחמצן נגרם לו נזק מוחי חמור והוא שקע בתרדמת. במרץ 2012 הועבר לשיקום בבית החולים ולינגטון בלונדון. לאחר שהגיע בהדרגה למצב הכרה מינימלי (minimally conscious state), הוחזר להולנד ביולי 2013 ושוכן בארמון המלכותי האוס טן בוש (Huis ten Bosch) בהאג, וב-12 באוגוסט 2013 הוא נפטר בהאג עקב סיבוכים מהפגיעה שנגרמה לו.
מוחמד-רזא מהדווי כני

אייתוללה מוחמד-רזא מהדווי כני (בפרסית: محمدرضا مهدوی کنی; 6 באוגוסט[דרושה הבהרה] 1931 – 21 באוקטובר 2014) היה פוליטיקאי, סופר ואיש דת איראני, שכיהן כממלא מקום ראש ממשלת איראן מספטמבר 1981 עד 29 באוקטובר 1981.
לפני כן כיהן כשר המשפטים וכשר הפנים (אנ') בממשלות של מוחמד עלי רג'אי ומוחמד-ג'וואד באהונר. היה המייסד של אוניברסיטת האימאם סאדק שבטהראן, שהייתה ידועה בכך שעסקה בעיקר במדעי הרוח.
ביוני 2014 אושפז בבית החולים בהמן ונכנס לתרדמת לאחר שסבל מהתקף לב. נפטר ב־21 באוקטובר 2014.
ביוגרפיה

מהדווי כני נולד בכפר כאן, שנמצא בסמוך לטהראן. אביו היה אייתוללה שלימד בבית הספר מופיד. בית הספר התיכון שבו למד היה בית הספר בורהאן שבטהראן. ב-1947 נסע לקום כדי ללמוד שם בסמינר דתי. אחד ממוריו היה האייתוללה רוחאללה ח'ומייני, לימים המנהיג העליון של איראן. לאחר שסיים את הלימודים בסמינר הדתי הוא חזר לטהראן ב-1961 כדי ללמוד מדעי הדת. במקביל השתתף במחאות נגד השאה מוחמד רזא שאה פהלווי ואף נכלא בעקבות הפעילות האקטיביסטית שלוש פעמים. לפני המהפכה האיראנית מינה אותו ח'ומייני לחבר מועצת המהפכה. עם הצלחתה של המהפכה והדחת השאה מהדווי כני מונה לממלא מקום יושב ראש מועצת שומרי החוקה ואף הנהיג לתקופה מסוימת את ארגון אנשי הדת הלוחמים (קבוצה פוליטית דתית שאינה מוגדרת באופן רשמי כ"מפלגה"). הוא סירב להצטרף למפלגה הרפובליקנית האיסלאמית שהוקמה ב-1979 מאחר שלטענתו, אנשי דת צריכים להישאר א-מפלגתיים.
מהדווי כני כיהן כשר הפנים בקבינט של מוחמד עלי רג'אי. עם הירצחו של רג'אי, הוא מונה לשר הפנים בשנית בקבינט שהקים מחליפו של רג'אי, מוחמד-ג'וואד באהונר. לאחר שבאהונר נרצח אף הוא, בפיגוע שאורגן על ידי מוג'אהדין ח'לק, הוחלט שמהדווי כני יכהן כממלא מקומו. ואכן, ב-2 בספטמבר מונה לממלא מקום ראש ממשלת איראן וכיהן בתפקיד זה עד 29 באוקטובר 1981, אז הוחלף על ידי מיר-חוסיין מוסאווי.
ב-1989 הוא נבחר להיות חבר המועצה לתיקון החוקה של איראן. ב-2011 נבחר להיות יו"ר מועצת המומחים האיראנית לאחר שהיו"ר הקודם, אכבר האשמי רפסנג'אני התפטר מתפקידו. במרץ 2013 נבחר לכהן בתפקיד לשנתיים נוספות. לאור העובדה שנפטר במהלך כהונתו מונה האייתוללה מוחמד יזדי במרץ 2015 להיות יו"ר המועצה במקומו של מהדווי כני.
ב-4 ביוני, ביום השנה למותו של ח'ומייני אושפז מהדווי כני בעקבות אירוע מוחי. הוא נכנס לתרדמת עוד באותו יום ולא יצא ממנה עד מותו ב-2 באוקטובר 2014. עם מותו הכריז נשיא איראן, חסן רוחאני על שני ימי אבל לאומיים.